Tlačová správa





**URBÁNNY SEXUALIZMUS v Divadle Lab**

**...alebo prvá premiéra v sezóne 2016/2017**

**Absolventi Divadelnej fakulty VŠMU** prichádzajú s komédiou v troch jednoaktovkách na motívy Woodyho Allena! Legendárny filmový režisér ukazuje svoju divadelnú tvár a Divadlo Lab VŠMU sa Vám ju rozhodlo priniesť už v **pondelok 21. 11. 2016**.

**Komédie Woodyho Allena** sú vystavané na charakteroch, ktoré intenzívne až neuroticky riešia svoju životnú, alebo možno skôr živočíšnu situáciu. Autor do postáv svojich hier prenáša osobné skúsenosti a **pozorovania newyorskej vyššej strednej triedy**. Vtip, komickosť a Woodyho elán svojsky prenáša profesionálny režisér Roman Polák – riaditeľ činohry SND na dosky študentského divadla a divákom ponúka netradičný titul so šťavnatými zápletkami.

Jednoaktovky **Central Park West, Riverside Drive a Old Saybrook** zobrazujú príbehy zaujímavých postáv z rôznych zákutí New Yorku. Nepôsobia len ako vymyslené skeče reflektujúce situáciu v jednej
z najväčších metropol sveta, ale ako skúsenosti reálnych ľudí, ktorí sa stali súčasťou jednotlivých príbehov a podelili sa o ne s autorom.

Prvá premiéra Divadla Lab tejto sezóny sa blíži a my Vás na nej radi uvidíme!

Dátum: **21. 11. 2016 o 19:00**
Miesto: **Divadlo Lab, VŠMU (Svoradova 4, Bratislava)**
Vstupenky si môžete rezervovať na rezervacie@divadlolab.sk, alebo 0902 197 167

